google/wiki40b huggingface dataset:
Lars Brygmann

Familieforhold

Lars Brygmann er bror til Martin Brygmann og Jens Brygmann og gift med tv-verten Katrine Salomon.

Karriere

Lars Brygmann ble ferdig utdannet som skuespiller i 1987 og har siden vært tilknyttet teatrene Får 302, Dr. Dante, Mungo Park og Østre Gasværk Teater. Hans debut på film og tv fant sted i 1995, hvor han raskt fikk sitt gjennombrudd.
Solbergbakken

Solbergbakken er en hoppbakke som ligger på Valler i Bærum. Den er eiet av Bærums Skiklub og var i bruk frem til 1990. Den hadde K-punkt på 59 meter.
Fire verdensrekorder i skihopping har blitt satt i Solbergbakken. Asbjørn Nilssen og Morten Hanssen hoppet 32,5 meter i 1899, mens Olaf Tandberg hoppet 35,5 meter året etter. I 1910 satte Hilda Stang verdensrekord for kvinner med 22 meter.
Rolls-Royce Merlin

Utvikling og egenskaper

Merlin-serien startet som et privat initiativ fra Rolls-Royce, under betegnelsen PV (private venture) 12 i 1934. Motoren var allerede fra starten av såpass lovende, at Air Ministry i Storbritannia utlyste spesifikasjon F.36/34 for et jagerfly for denne motoren. To jagerfly kom ut av denne spesifikasjonen, den stødige Hawker Hurricane og den smidige Supermarine Spitfire. Det er i første rekke disse flytypene som i dag forbindes med Merlin-motorene, selv om de etter hvert ble brukt i flere kjente flytyper som bombeflyet Avro Lancaster og den amerikanske eskortejageren P-51 Mustang.
Merlin-motorene hadde et relativt lite slagvolum sett i forhold til samtidige flymotorer med samme styrke. Kraften skyldtes først og fremst at Rolls-Royce' ingeniører klarte å holde vekten på motoren nede samtidig som de fant fram til stadig bedre måter å øke kammertrykket. Dette lave slagvolumet gjorde at Merlin-motorene brukte mindre drivstoff enn andre motorer med samme styrke, noe som var en medvirkende årsak til at Mustang-jagerne kunne oppnå den ekstreme rekkevidden.

Forbedringer av motoren

Gjennom hele krigen foregikk det en rivende utvikling av motoren. Ved hjelp av bedre kompressorer, bedre drivstoff og stadig nye måter å kjøle motoren, klarte Rolls-Royce å holde tritt med utviklingen. I løpet av krigen ble motorkraften mer enn doblet, operasjonshøyden doblet og hastigheten på en Spitfire økte med omkring 150 km/t.
Etter krigen stoppet utviklingen mot større motorstyrke, og rettet seg i stedet mot større slitasjestyrke og pålitelighet for det sivile luftmarkedet. Med unntak av Douglas DC-4-serien var det imidlertid få sivile fly som brukte Merlin-motorene, siden krigens slutt i stor grad falt sammen med overgangen fra propellmotorer til turboprop- og jetmotorer.
Vladislav II av Böhmen

Fyrste

I sin ungdom utvandret han til Bayern, men etter at onkelen Sobeslav I døde i 1140 vendte han tilbake, og ble valgt til fyrste i Böhmen med støtte fra sin svoger kong Konrad III av Det tysk-romerske rike.
Hans krav på tronen ble utfordret av Sobeslavs sønn, som også het Vladislav, og Sobeslav hadde tidligere fått sønnen godkjent som arving både ved en tysk riksdag i Bamberg i 1138 og senere samme år av den tsjekkiske adelen. En ny riksdag i Bamberg bekreftet imidlertid valget av Vladislavs sønn. Vladislav lyktes å slå ned et opprør av lokale hertuger og beholde tronen ved hjelp av Konrad III, som var halvbror av hans kone Gertrud av Babenberg.

Konge

I 1147 fulgte han Konrad på Det andre korstog, men gjorde vendereis i Konstantinopel. Vladislav ble med støtte av Konrads etterfølger Fredrik Barbarossa Böhmens andre konge 11. januar 1158. Han fikk dessuten Oberlausitz i len. Han ble kronet i Milano 8. september, mens han fulgte Barbarossa på et felttog til Italia.

Abdikasjon

For å sikre at sønnen Fredrik etterfulgte han på den fortsatt ikke arvelige tronen, valgte han å abdisere, uten å ha fått böhmeske adelens eller keiserens godkjennelse på forhånd. Fredrik beholdt i første omgang tronen i mindre enn et år.
Vladislav døde i januar 1174 i Thüringen, der hans andre kone kom fra. Han ble gravlagt i domkirken i Meissen.
Den afrikanske farm

Den afrikanske farm (eng. Out of Africa, dansk Den afrikanske Farm) er et memoarverk av den danske forfatteren Karen Blixen, utgitt den 6. oktober 1937 i Danmark under pseudonymet Isak Dinesen, samme år i England og i USA i 1938. Norsk oversettelse i 1948.
Boken omhandler de 17 årene fra 1914 til 1931 hvor Karen Blixen drev en kaffefarm i Britisk Øst-Afrika, det nåværende Kenya. Den er samtidig en lyrisk meditasjon over hennes liv på kaffeplantasjen, såvel som en hyllest til noen av de menneskene som berørte hennes liv der. Boken er også et levende øyeblikksbilde av det afrikanske og koloniale liv i de siste årtiene av det britiske imperiet.
Karen Blixen skrev først boken på engelsk med tittelen Out of Africa og oversatte den deretter selv til sitt danske morsmål.
Sydney Pollack instruerte i 1985 en filmatisering av boken under tittelen Mitt Afrika (eng. Out of Africa).
I dag er bokens hovedarena, farmen Karen Blixen eide og drev rett utenfor Nairobi i Kenya, et museum.
The Answer

The Answer er et hardrock- og bluesrockband fra Nord-Irland og Newcastle, dannet i 2000.
Deres debutalbum Rise har solgt 100 000 på verdensbasis. I 2009 turnerte bandet som oppvarmingsband for AC/DC. 18. februar 2009 spilte de på Telenor Arena før AC/DC.
Jim Mollison

Tidlige år

Mollison ble tidlig bitt av luftfarstbasillen og ble opptatt i Royal Air Force (RAF) i en alder av 18 år. Han var den yngste i sitt kull, og etter gjennomført trening ble han stasjonert i Waziristan.

Flykarriere

I en alder av 22 år ble Mollison instruktør ved Central Flying School (CFS), og igjen satte han rekord ved å være den yngste i denne rolle. Kort tid etter ble han overført til RAFs reservestyrke, nå kunne han bruke all sin tid på sivil luftart. I 1928–29 arbeidet han som instruktør for South Australian Aero Club i Adelaide, men forlot jobben for å bli pilot i Eyre Peninsular Airways og Australian National Airways.
Samtidig som han skaffet seg omdømme som en playboy, var Mollison en meget dyktig pilot, og i likhet med mange andre, satte han rekorder som gjorde ham offentlig kjent. I juli-august 1931 satte Mollison ny rekord for flyving på 19 timer fra Australia til England, og i mars 1932 satte han ny rekord for flyving fra England til Syd-Afrika på 4 dager og 17 timer.
[ Mollison hadde fløyet som trafikkflyver for Charles Kingsford Smiths ulykkesutsatte Australian National Airways. Under en av sine flygninger møtte han den like berømte piloten Amy Johnson, som han fridde til, bare åtte timer etter at han møtte henne, og mens de fortsatt var i luften. Johnson svarte ja, og de ble gift i juli 1932. Hun satte av sted og brøt sin manns rekord på reisen fra England til Syd-Afrika. I aviser og blant publikum ble de kalt de flyvende kjærester.]
I oktober 1934 deltok begge i MacRobertson Air Race. Deres de Havilland DH.88 Comet Black Magic ledet foran konkurrentene, og lå foran alle frem til Bagdad, men de ble tvunget til å bryte konkurransen i Allahabad. Det var fordi flybensin ikke var tilgjengelig, så de måtte bruke vanlig lavoktan bensin, noe som ødela motoren.
Ekteskapet røk, de var rivaler for de samme rekorder i luften, men Mollison var tidvis nærmest alkoholiker. De ble skilt 1938 og Johnson tok tilbake sitt pikenavn.

Andre verdenskrig

Både Amy Johnson og Jim Mollison gjorde tjeneste i ATA Air Transport Auxiliary under andre verdenskrig. Johnson omkom under en ferjeflyvning i 1941. Under en flyvning, hvor Mollison fløy som andrepilot med Diana Barnato Walker, ble deres Anson fulgt og skutt ned av Luftwaffes jagerfly. Selv om flyet ble truffet, kom alle de 12 passasjerene og besetningen seg fra nedskytingen uten skader. Jims eneste bekymring nede på bakken var: «how to get a cup of tea!»o
I juni 1941 fløy Mollison og besetningen fra ATA et Cunliffe-Owen fly, med registrering G-AFMB, til Fort Lamy, Chad. Flyet var spesialinnredet for personlig transport for General De Gaulle. Jim Mollison ble utnevnt til Member of the Order of the British Empire (MBE) for sin tjeneste i ATA.

Etter krigen

Mollison bosatte seg senere i London hvor han drev en restaurant. Han giftet seg med Maria Clasina E Kamphuis i september 1949. Hans forhold til alkoholen ble et problem, og i 1953 måtte legenemda for flygere (Civil Aviation Authority Medical Board) trekke hans pilot-lisens. Paret ble separert, men Maria kjøpte Carisbrooke Hotel i Surbiton for ham – hotellet var et kurbad. Han døde 30. oktober 1959, 54 år gammel.
Det kontinentale USA

Det kontinentale USA betegner de 48 sammenhengende delstatene i USA som ligger mellom Canada i nord og Mexico i syd. Dette omfatter alle landets delstater utenom Alaska og Hawaii. Amerikanske territorier som De amerikanske Jomfruøyer, Nord-Marianene eller Puerto Rico er heller ikke inkludert i betegnelsen. 
Det kontinentale USA har et areal på 8 080 464,3 km² og et innbyggertall på 306 675 006 (folketellingen 2010). Dette utgjør 83,65 % av landets totale areal og 99,33 % av det totale innbyggertallet.
Siden Alaska ligger på det amerikanske fastlandet er uttrykket «det kontinentale USA» noe upresist. Begrepet oppstod før Alaska fikk delstats-status i 1959, og det er derfor historiske årsaker til at Alaska vanligvis ikke regnes med. Begrepet the contiguous United States («det sammenhengende USA») brukes noen ganger hvis man vil være helt presis. Sistnevnte begrep ligger til grunn for forkortelsen CONUS, som brukes i det amerikanske forsvaret til å beskrive de sammenhengende 48 delstatene.
I de oversjøiske amerikanske områdene (Hawaii og andre mindre territorier) brukes ofte the U.S. Mainland («Fastlands-USA») til å beskrive de 48 sammenhengende delstatene.
Christian Pulisic

Landslaget

29. mars 2016 fikk han sin første landskamp for USA mot Guatemala. Han var 17 år, seks månder og 13 dager og er den yngste spilleren som har spilte en VM-kvallifiseringskamp for USA.
Brontosaurus

Bygning og levevis

Den levde i Nord-Amerika på slutten av den geologiske perioden jura, for omtrent 150–140 millioner år siden. Den kunne bli 22 meter lang, var 4,5 meter høy, veide mellom 15 og 20 tonn, og var kraftigere bygd enn sin samtidige slektning Diplodocus, men noe mindre enn sin nære slektning Apatosaurus.

Navnet

Det første skjelettet ble funnet allerede i 1879, men undersøkelser av eldre materiale konkluderte i 1903 at Brontosaurus var det samme som et tidligere mer fragmentarisk funn som var gitt navnet Apatosaurus. Siden Apatosaurus var det eldste av navnene, hadde dette forrang ifølge nomenklaturreglene, og Brontosaurus excelsus ble reklassifisert som Apatosaurus excelsus.
Navnet Brontosaurus hadde imidlertid blitt populært blant folk flest, og var i aktiv bruk helt opp mot slutten av 1900-tallet. En grundig studie av slektskapsforholdene mellom sauropoder avslørte imidlertid i 2015 at det likevel var forskjeller mellom de to funnene, og at disse forskjellene var store nok til å rettferdiggjøre at det originale Brontosaurus-funnet, samt to nyere funn, utgjorde en naturlig enhet. Brontosaurus var dermed tilbake som offisielt vitenskapelig navn etter mer enn 100 års pause.
Sternycha

Utseende

Middelsstore, kraftige, lysbrune trebukker. Antennene er kortere enn kroppen. Pronotum er trapesformet og bredere enn langt. Dekkvingene har litt utstående "skuldre".

Utbredelse

Slekten er vidt utbredt i Mellom- og Sør-Amerika, fra Mexico i nord til Bolivia i sør.
Povel Pedersson Paus

Bakgrunn og utdannelse

Povel Pedersson Paus tilhørte slekten Paus og var sønn av sogneprest i Kviteseid og prost i Øvre Telemark Peder Povelsson Paus (1590–1653) og Johanne Madsdatter (død 1667). Han var elev ved Oslo katedralskole og startet 23. juni 1645 sine studier ved Københavns Universitet, der han ble utdannet teolog.
Flekkmøll

Utseende

Små (vingespenn 7 – 21 mm hos de nordiske artene) sommerfugler, som oftest med mørk grålig grunnfarge. Hodet er ofte påfallende gult på grunn av tett, gull-gul hårkledning. Sugesnabelen er velutviklet. Antennene er middels lange, kamformede hos hannene og trådformede hos hunnene. Forvingene er nokså smale, mørke, med kommaaktige hvite flekker med for- og bakkanten eller med hvite tverrbånd. Bakvingene er grålige, nokså brede med middels lange hårfrynser. Hunnene har et spisst eggleggingsrør som de bruker til å bore eggene inn i blader.

Levevis

Hunnene legger egg på ulike slags løvtrær og busker, av og til også på urter. Det første larvestadiet lever som minerere inne i bladene og lager en såkalt flekkmine, dvs. et mer eller mindre rundt område der innmaten i bladet er spist opp. Så gnager larven seg løs fra bladet og etterlater et rundt hull der minen har vært. Den lager seg en sekk av silke og plantemateriale og slipper seg ned på bakken, der den lever resten av larvetiden krypende rundt kledt i denne sekken, spisende visne plantedeler og ulike lave planter. De voksne hannene svermer om dagen. Den vanligste arten i Norge er trolig Incurvaria oehlmanniella, som lever på blåbær.
Nyhavna

Nyhavna er et havneområde i Trondheim, mellom Nidelva i vest, Lademoen i øst, Ladehammeren i nord og Nedre Elvehavn i sør. Havneområdet på Brattøra ligger på andre siden av Nidelva, som passerer mellom Nyhavna og Brattøra.
I 1912 ble det utarbeidet en ny havneplan for Trondheim. Havnevesenet bygde Lade molo ut fra Pir II, og Kullkranpiren ble innrammet. Dette området, mellom Nidelva og Ladehammeren, fikk navnet Nyhavna. De to tyske ubåtbunkerne Dora 1 og Dora 2 fra andre verdenskrig ble bygget på Nyhavna. Dora 1 ble ferdigstilt sommeren 1943, mens Dora 2 aldri ble ferdigstilt. Dora 1 ble senere omgjort til lager- og kontorbygning, Dora 2 ble etter krigen overlatt til Trondheim havn. I 1943 ble Dora bombet av amerikanske fly. Dora ble stort sett ikke skadet, men bygninger i resten av området rundt Nyhavna ble hardt skadet under angrepet.
Gnathothlibus

Utseende

Middelsstore (vingespenn gjerne 60-80 millimeter), nokså slanke svermere med utpreget strømlinjeformet kropp. Forvingene er brunlige, bakvingene gjerne mer eller mindre gule.

Levevis

Larvene kan leve på en rekke ulike planter.

Utbredelse

Slekten er utbredt i Australia og på øyene i Stillehavet, mot vest til Java.
Carles Rexach

Landslaget

Carles Rexach spilte 15 landskamper for Spanias herrelandslag. Han ble tatt ut i Spanias tropp til VM i fotball 1978.
Norwegian Air UK

Historie

Selskapet blei registrert i desember 2014 som Westforce Aviation, men bytta navn til Norwegian Air UK i mars 2015. Norwegian Air UK fikk driftstillatelse (air operator's certificate, AOC) fra Civil Aviation Authority (CAA) i november 2015. Med britisk driftstillatelse kunne Norwegian Air UK benytte seg av luftfartsavtaler som ga tilgang til blant anna Asia, Sør-Amerika og Sør-Afrika. Selskapet ønska også å starte flyginger til USA, men blei i juni 2016 nekta dispensasjon av United States Department of Transportation. Tillatelse blei imidlertid gitt i juli 2017.

Flyflåte

I desember 2017 rådde Norwegian Air UK over en flåte på ni aktive flymaskiner. Selskapet hadde én Boeing 737-800 fra Boeing 737 Next Generation og åtte Boeing 787 «Dreamliner» i aktivitet.
Mathew Ryan

Landslaget

Han ble tatt ut i den australske VM-troppen til fotball-VM i Brasil 2014.
Han ble tatt ut i Australias tropp til FIFA Confederations Cup 2017 i Russland.
Han ble tatt ut i Australias tropp til VM i fotball 2018 i Russland.
Campolieto

Demografisk utvikling

Tall fra ISTAT
Narkomani

Narkomani (fra gresk νάϱκωσις (narkos), forlammelse og μανία (mani), raseri, vanvidd) er medisinsk og sosiologisk betegnelse for sykelig trang til å bruke et eller flere narkotiske stoffer. Begrepet «narkotika» benyttes i denne sammenheng feilaktig om alle stoffer som er oppført på FNs eller det norske helsevesenets narkotikalister, da stoffer som  virker narkotisk  (dempende, søvndyssende) er en liten del av listen. Foruten de egentlige narkotika som opioider, barbiturater m. fl. omfatter kategorien derfor også stimulanter, hallusinogener og andre psykoaktive substanser som ikke kan betegnes som narkotiske stoffer.
I populær språkbruk brukes narkomani ofte om en enhver anvendelse av andre rusgivende stoffer enn alkohol. I medisinsk forstand brukes begrepet om sykelig trang til inntak av rusmidler. Skadelig bruk eller avhengighet av rusmidler defineres i offisielle diagnosesystemer som ICD-10 som en psykisk lidelse. De fleste mennesker som er rusavhengige eller narkomane, sliter samtidig med andre psykiske lidelser som angst, depresjon, personlighetsforstyrrelser, bipolar lidelse, ADHD eller PTSD.
Det finnes ingen objektive kriterier som skiller narkomani fra alkoholisme. Den tidligere oppfatningen at narkomani omfatter uimotståelig fysisk avhengighet er nå forlatt. Man regner med ulike former for tilvenning, hvorav bare noen omfatter direkte fysiske symptomer. Spesielt etter langvarig bruk av opioider som heroin, kan opphør i bruken gi sterke fysiske symptomer som oppkast og kramper, og i ekstreme tilfeller medføre dødsfall. Opphør i bruken av cannabisstoffer som hasj og marihuana  vil derimot, selv etter langvarig bruk, sjelden gi sterkere symptomer enn søvnproblemer og svettetokter. En medisinsk sammenligning av avhengighetpotensiale og muligheten for fysiske skadevirkninger ved bruk av ulike rusmidler er vist i illustrasjonen til høyre. 
Bruken av ordet narkoman er som oftest feilaktig da de fleste rusmisbrukere ikke benytter narkotiske stoffer, mengden substanser oppførst på narkotikalisten er et forsøk på å drive flere ulovlige substanser under den stigmatiserte merkelappen narkoman.
Bruk, omsetning eller oppbevaring av en lang rekke rusmidler er i de fleste land forbudt, og den som bruker slike stoffer, risikerer å bli straffeforfulgt av myndighetene. Dersom brukeren må skaffe seg stoffene på svartebørsen, kan dessuten de økonomiske konsekvensene ved regelmessig bruk bli betydelige. 
«tunge narkomane som lever på gata, har [i stor grad] elendig helse, lite nettverk, dårlig økonomi, og liten eller ingen kontakt med familie og nyktre venner. (...) psykiske lidelser som angst, depresjon og psykoser [er utbredt]. De har kroppslige plager som hepatitt C, hiv, botulisme, lungebetennelser, endokarditter, blodforgiftning, byller og sår. De har astma, kols, epilepsi og blodpropper i beina, underernæring, mangelsykdommer og ofte elendig tannstatus».
Cylindrobrium

Utseende

Ganske små, spinkle, blankt brune trebukker. Antennene er tynne og omtrent så lange som kroppen. Pronotum er ujevnt tønneformet. Dekkvingene er jevnbrede, rundede i spissen, beina nokså korte med litt klubbeformede lår.

Utbredelse

Artene er kjent fra Sør-Afrika og Zambia.
Styrelsen for Fastholdelse og Rekruttering

Styrelsen for Fastholdelse og Rekruttering er en dansk etat under Beskæftigelsesministeriet som ble opprettet 8. februar 2012 som følge av omorganiseringen i centraladministrationen etter regjeringsdannelsen i 2011.
Etaten har til oppgave å understøtte en forøkelse av arbeidstilbudet i Danmark, dels gjennom fastholdelse av borgere som har risiko for å miste tilknytningen til arbeidsmarkedet, dels gjennom rekruttering internasjonalt.
Ansvarsområdene var tidligere plassert hos Arbejdsmarkedsstyrelsen, Arbejdstilsynet, Integrationsministeriet, Pensionsstyrelsen og Udlændingeservice.
Styrelsen for Fastholdelse og Rekruttering beskjeftiger ca. 215 medarbeidere og holder til på Islands Brygge i København. Direktør er Jakob Jensen.
Talavera trivittata

Utseende

Talavera trivittata er, sammen med de andre artene i denne slekten, forholdsvis små edderkopper og mange er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppenes genitalier, hos hunner epigynet og hos hanner pedipalpenes siste ledd.
Kroppen er todelt i en bakkropp (abdomen) og en forkropp (prosoma eller cephalothorax). Hodet har åtte øyne, to uvanlig store midt foran, og to litt mindre på hver side. De resterende fire øynene er plassert på siden av hodet. Hoppeedderkoppene skiller seg ut ved at de har evnen til i en viss grad å fokusere blikket.
Copa América 2011

Gruppespill

I den innledende runda var laga fordelt på tre grupper à fire lag. De to beste fra hver gruppe, pluss de to beste treerne, gikk videre.
Ten-in (Søndeled)

Ten-in er en ungdomsklubb i tettstedet Søndeled i gamle Søndeled kommune (nå Risør kommune). Det er Den norske kirke eller Søndeled kirke som driver klubben og det er Albert Martin Valla som er sogneprest i Søndeled kirke. De møtes annen hver fredag fra 19:00 til 22:30 på Søndeled menighetshus på Søndeled.

Kilder

Risør kirkens nettside.
Skipsfjorden (Dønna)

Skipfjorden er en fjordarm av Stifjorden i Dønna kommune i Nordland. Fjorden ligger mellom øya Dønna i vest og øya Løkta i øst og den er 5,5 kilometer lang. I nord starter fjorden mellom Vardhaugneset på Dønna og Jordfastholmen på Løkta. Bygda Glein ligger på vestsiden av fjorden. I sør slutter fjorden mellom Gullsneset i vest og Kopardal i øst.
Fra Kopardal går det ferge sørover til Bjørn. Fv186 går langs vestsiden av fjorden.
Don McGahn

Tidlig liv og utdanning

McGahn vokste opp i Atlantic City i New Jersey. Han studerte ved U.S. Naval Academy før han tok en B.A. i historie og dataprogrammering ved University of Notre Dame i 1991. Han fikk sin juristgrad fra Widener University School of Law i 1994 og hadde fullført kursene for en LL.M. ved Georgetown University Law Center i 2009.
Pest (by)

Pest (slovakisk Pešť, kroatisk/slovensk Pešta, serbisk Пешта) er i dag den østlige delen av Budapest i Ungarn, og utgjør omtrent to tredjedeler av Budapests areal. Den er delt fra Buda, den andre delen av Budapest på motsatt side av elven Donau. Blant de viktigste delene er Indre by, blant annet Det ungarske parlament, Heltenes plass og Andrássy Avenue. I daglig tale på ungarsk brukes Pest ofte som synonym på hele byen Budapest.
Buda og Pest var opprinnelig to ulik byer, men ble forent i 1873. Det er en del ulike forklaringer til hvor navnet Buda kommer fra. En teori sier at hunerkongen Attila hadde en sønn ved navn Buda, og han var den som ga navn til byen. En annen teori, som er mer sannsynlig, er at det kommer fra det slaviske ordet Voda for «vann», og at det er avledet fra dette. Navnet Pest kommer fra et slavisk ordet Pjecs i betydningen «ovn, komfyr». Byen har fått dette navnet i minne av de ovner hvor folket brente murstein for husbygging.
Før sammenslåingen var Pest en uavhengig by. Referanser til den i skriftlige kilder dateres tilbake til 1148. I tidligere århundrer var oldtiden keltiske og romerske bosetninger her. Pest ble et viktig økonomisk sentrum i løpet 1000-1200-tallet. Den ble ødelagt i 1241 under mongolinvasjonen, men bygget opp igjen kort tid etter. I 1838 flommet Donau over og oversvømte byen. I 1849 ble den første broen i fritt spenn, Széchenyi lenkebro, strukket over Donau og forbant Pest med Buda. Som en konsekvens ble de to byene forent i 1873 med Óbuda for å bli Budapest.
Philorheithridae

Utseende

Middelsstore til ganske store vårfluer (vingespenn 16–35 mm) med kraftige antenner omtrent så lange som forvingene, som er uregelmessig flekkete. Hodet mangler punktøyne (ocelli), maksillarpalpene har tre til fem ledd hos hannene og alltid fem ledd hos hunnene. Hannene har vanligvis et par hårbærende utvesketer foran hodet. Frambeina har to sporer, mellom- og bakbeina fire.

Levevis

Larvene er rovdyr som lever i rasktrennende bekker. De lager sylindriske larvehus av grus holdt sammen med silke.
De voksne vårfluene sitter gjerne på overhengende greiner over bekkene larvene lever i. De holder antennene tett sammen og rettet forover, og med sin smale kropp ligner de mye på kvister. Om de føler seg truet, stuper de ned på vannflaten og lar seg drive nedover med strømmen.

Utbredelse

Familien er sørlig og var bare kjent fra Australia og Sør-Amerika før det i 2008 ble beskrevet en slekt med tre arter fra Madagaskar ().